[image: ]




[bookmark: _Hlk132194048]ΔΕΛΤΙΟ ΤΥΠΟΥ
Ασπρόπυργος, 12 Απριλίου 2023

Εκδήλωση & πάνελ συζήτησης:
«Η μείωση της βλάβης στην καθημερινότητά μας»
Το επίκαιρο ζήτημα της μείωσης της βλάβης, συζητήθηκε σε εκδήλωση που πραγματοποιήθηκε την Μ. Δευτέρα 10 Απριλίου, στην Πάτρα.
Στην εκδήλωση, η οποία αποτελεί μέρος των Social Talks της Παπαστράτος, εκπρόσωποι της Τοπικής Αυτοδιοίκησης και εκπρόσωποι μεγάλων επιχειρηματικών ομίλων, αναφέρθηκαν στον τρόπο με τον οποίο η μείωση της βλάβης ως πολιτική που αποσκοπεί στην ελαχιστοποίηση των αρνητικών συνεπειών από διάφορους τομείς της καθημερινότητάς μας, μπορεί να λειτουργήσει συμπληρωματικά και να δώσει λύσεις. Στο πλαίσιο της συζήτησης, που συντόνισε η δημοσιογράφος Κωνσταντίνα Τσίχλα, αναλύθηκαν και οι προϋποθέσεις που μπορούν να καταστήσουν εφικτή την ουσιαστική υλοποίηση αυτής της πολιτικής, με επίκεντρο την επιστήμη, την τεχνολογία και τη δημιουργία κατάλληλου ρυθμιστικού πλαισίου.
Το «παρών» στην εκδήλωση έδωσαν ο Περιφερειάρχης Δυτικής Ελλάδας κ. Νεκτάριος Φαρμάκης καθώς και εκπρόσωποι τοπικών φορέων και επιχειρήσεων. 
Ο Περιφερειάρχης Δυτικής Ελλάδας, Νεκτάριος Φαρμάκης, μίλησε για τις πρωτοβουλίες της Περιφερειακής Αρχής που έχουν στόχο τη «μείωση της βλάβης» στο περιβάλλον και μεταξύ άλλων, αναφέρθηκε στην ενίσχυση των ΑΠΕ και στην ανακύκλωση, ως  μέρος της στρατηγικής για την ανάπτυξη της Δυτικής Ελλάδας. Επίσης εστίασε στο μεγάλο Φωτοβολταϊκό Πάρκο που δημιουργείται στο Μεσολόγγι με τη συμμετοχή 60 τοπικών φορέων και τη συγκρότηση 7 ενεργειακών κοινοτήτων. Παράλληλα απαρίθμησε μεγάλα έργα ενεργειακής αναβάθμισης σε σημαντικά δημόσια κτίρια. Ο κ. Φαρμάκης έκανε επίσης αναφορά στο σχέδιο αντιμετώπισης της κλιματικής αλλαγής που είναι προσανατολισμένο ανά Δήμο, την εκπόνηση μελέτης για την ανανέωση και ενίσχυση των υποδομών, έτσι ώστε να γίνει η Δυτική Ελλάδα πιο ανθεκτική απέναντι στις κακοκαιρίες, στην κλιματική αλλαγή, αλλά και στην ανάπτυξη της ηλεκτροκίνησης. «Έχουμε μία μεγάλη ατζέντα, με έναν πολύ συγκεκριμένο στόχο: Η Δυτική Ελλάδα, πράσινη και αναπτυγμένη Περιφέρεια!» τόνισε ο Περιφερειάρχης.     
Ο κύριος Πλάτων Μαρλαφέκας, Αντιπρόεδρος της εταιρείας αναψυκτικών και χυμών «ΛΟΥΞ ΜΑΡΛΑΦΕΚΑΣ ΑΒΕΕ», Πρόεδρος του ΕΦΕΠΑΕ και Πρόεδρος του Επιμελητηρίου Αχαΐας, είπε συγκεκριμένα: «Ο σύγχρονος τρόπος ζωής, που έχει αυξημένο τον παράγοντα του άγχους, έχει έντονες διαφοροποιήσεις σε διατροφικές συνήθειες σε σχέση με μερικές δεκαετίες πριν, έχει την παχυσαρκία, το κάπνισμα, αλλά και παράγοντες όπως η ατμοσφαιρική ρύπανση. Ως εταιρία αφουγκραζόμαστε τον διεθνή προσανατολισμό των καταναλωτών γύρω από τα προϊόντα που καταναλώνουν καθώς και τη διαχρονική ανάγκη τους για τη βελτίωση του βιοτικού επιπέδου. Σεβόμενοι τον άνθρωπο, αναγνωρίζουμε και προωθούμε τη σημασία της υγείας, που αποτελεί υπέρτατο αγαθό, αλλά και την αξία της πρόληψης που λειτουργεί ως «όχημα» για την προαγωγή της υγείας. Σε όλη τη διάρκεια της πορείας μας δεσμευόμαστε στην παραγωγή καινοτόμων, υψηλής ποιότητας προϊόντων που εναρμονίζονται απόλυτα με τη στροφή του καταναλωτικού κοινού σε πιο υγιεινά προϊόντα με υψηλή διατροφική αξία. Παράλληλα, επενδύουμε στη σωστή ενημέρωση και εκπαίδευση του κοινού επιστρατεύοντας την επιστήμη και την τεχνολογία».
Η Γενική Διευθύντρια Εταιρικών Σχέσεων & Επικοινωνίας της ΔΕΗ, κα Σοφία Δήμτσα, εξήγησε ότι: «η ΔΕΗ έχει θέσει στο επίκεντρο του στρατηγικού της σχεδιασμού το «πρασίνισμα» της παραγωγής της, μέσω ενός ισχυρού προγράμματος επενδύσεων σε ΑΠΕ. Έως το 2025 η παραγωγή από ΑΠΕ θα υπερβεί τα 5 GW, έχοντας ως αποτέλεσμα τη μείωση των εκπομπών CO2 περισσότερο από 75%. Η παραγωγή ηλεκτρικής ενέργειας από ΑΠΕ είναι πιο καθαρή και πλέον πιο οικονομική. Η πρόσφατη ενεργειακή κρίση κατέδειξε την ανάγκη να προχωρήσει όσο πιο γρήγορα γίνεται η πράσινη μετάβαση. Αυτό ισχύει ειδικά για την Ελλάδα, που το εθνικό της καύσιμο είναι ο ήλιος και ο άνεμος, λαμβάνοντας παράλληλα μέριμνα και για στρατηγικές ενεργειακές εφεδρείες σε περίπτωση έκτακτων συνθηκών».
Σχετικά με τα νέα εναλλακτικά προϊόντα δυνητικά μειωμένης βλάβης που δημιουργεί η Παπαστράτος, ο Αντιπρόεδρος της εταιρείας κ. Ιάκωβος Καργαρώτος επεσήμανε: «Οι καπνιστές που ανησυχούν για την υγεία τους πρέπει να διακόψουν το κάπνισμα και τη χρήση προϊόντων νικοτίνης συνολικά. Για εκείνους που δεν διακόπτουν, η Παπαστράτος και η μητρική της εταιρεία Philip Morris International - για περισσότερα από 15 χρόνια – επενδύουν και αναπτύσσουν εναλλακτικές λύσεις δυνητικά μειωμένης βλάβης. Αναλαμβάνουμε πρωτοβουλίες προκειμένου να ενισχυθεί ο ανοιχτός δημόσιος διάλογος - μακριά από δογματισμούς και ιδεοληψίες - καθώς θεωρούμε ιδιαίτερα κρίσιμο το ζήτημα της έγκυρης και τεκμηριωμένης ενημέρωσης των ενήλικων καπνιστών. Σε αυτή την κατεύθυνση, καλούμε όλα τα ενδιαφερόμενα μέρη, Πολιτεία, επιστημονική κοινότητα, Κοινωνία των Πολιτών και βιομηχανία, να συνεργαστούν ώστε οι καπνιστές να κάνουν σύντομα το τσιγάρο παρελθόν».
Σχετικά με την ΠΑΠΑΣΤΡΑΤΟΣ  
H Παπαστράτος, θυγατρική εταιρεία της Philip Morris International (PMI), κατέχει ηγετική θέση στην παραγωγή και εμπορία προϊόντων χωρίς καύση και τσιγάρων στην Ελλάδα εδώ και εννέα δεκαετίες. Η εταιρική πορεία της Παπαστράτος είναι άρρηκτα συνδεδεμένη με την εξέλιξη της βιομηχανίας, την οικονομική ανάπτυξη της χώρας, αλλά και την προσφορά στην κοινωνία. Το 2017, η εταιρεία γύρισε σελίδα στην ιστορία της και, με μια σημαντική επένδυση ύψους 300 εκατ. ευρώ, μετέτρεψε το εργοστάσιό της στον Ασπρόπυργο σε μονάδα αποκλειστικής παραγωγής θερμαινόμενων ράβδων καπνού για το IQOS, το πρώτο καινοτόμο προϊόν της PMI δυνητικά μειωμένου κινδύνου σε σχέση με το τσιγάρο. Τον Ιούλιο του 2020 ο Αμερικανικός Οργανισμός Τροφίμων και Φαρμάκων (FDA) αδειοδότησε το IQOS ως προϊόν διαφοροποιημένου κινδύνου, κατάλληλο για την προαγωγή της δημόσιας υγείας. Μέχρι τον Σεπτέμβριο του 2022,  περίπου 13,5 εκατ. ενήλικοι καπνιστές σε όλο τον κόσμο, εξαιρώντας τη Ρωσία και την Ουκρανία, και περισσότεροι από 400.000 στην Ελλάδα είχαν επιλέξει τη νέα αυτή τεχνολογία που είναι διαθέσιμη σε 70 χώρες. Τον Ιούνιο του 2021, στην επέτειο των 90 χρόνων λειτουργίας της Παπαστράτος, η εταιρεία ανακοίνωσε τη στρατηγική της για τη Βιώσιμη Ανάπτυξη για την επόμενη πενταετία. Ταυτόχρονα, ανακοίνωσε και νέα μεγάλη επένδυση στο εργοστάσιό της στον Ασπρόπυργο, η οποία ξεπέρασε τα 200 εκατ. ευρώ. Τον Φεβρουάριο του 2023, η Παπαστράτος ανακοίνωσε νέα, μεγάλη επένδυση ύψους 200 εκατ. ευρώ, η οποία οδηγεί στη δημιουργία 300 νέων θέσεων εργασίας και ενισχύει το εξαγωγικό έργο της εταιρείας, φτάνοντας σε συνολική αξία εξαγωγών 300 εκατ. ευρώ. Η Παπαστράτος επενδύοντας στην επιστήμη και τις νέες τεχνολογίες δημιουργεί αξία, τόσο για την εταιρεία, τους ανθρώπους της όσο και για το περιβάλλον και την κοινωνία. Το εκτεταμένο πρόγραμμα Κοινωνικής Ευθύνης, οι επανειλημμένες βραβεύσεις ως Best Work Place και Top Employer και η πιστοποίησή της ως η πρώτη εταιρεία στην Ελλάδα με Equal Salary και ως η πρώτη “Smoke-Free” εταιρεία στην Ελλάδα αποδεικνύουν ότι η στρατηγική Βιώσιμης Ανάπτυξης βρίσκεται στο επίκεντρο της επιχειρηματικής δράσης της Παπαστράτος. Περισσότερες πληροφορίες για τις δράσεις της εταιρείας μπορείτε να δείτε στο www.papastratosmazi.gr. 
Για επικοινωνία με την εταιρεία: Αλεξάνδρα Γεωργιάδου, Διευθύντρια Επικοινωνίας, Παπαστράτος, τηλ. 210 419 3967 Alexandra.Georgiadou@pmi.com,  Άκης Κελέσης, Account Director αία relate, τηλ. 210 7418935, kelesis@aea.gr 

